**Күні: Сыныбы: 10**

**Пәні: қазақ тілі**

**Сабақтың тақырыбы:** Көнерген сөздер

**Сабақтың мақсаты:**

**Білімділік:** көнерген сөздер туралы алған білімдерін тиянақтау, пысықтау.Тарихи сөздер мен архаизмдердің айырмашылығын білдіру.

**Дамытушылық:** қызықты грамматикалық ойындар арқылы тіл байлықтарын, ойлау қабілеттерін, өз беттерінше жұмыс жасау қабілеттерін дамыту. Жеке тұлғаның өз бетінше жұмыс жасауына ықпал ете отырып, олардың білім-білік деңгейін ,

ой-өрісін, ойлау қабілеттерін дамыту.

**Тәрбиелік:** қасиетті ана тілімізді құрметтеуге, оның абыройын асқақтатып, асыл қазына ретінде бағалауға тәрбиелеу.

**Сабақтың типі:** аралас сабақ

**Сабақтың түрі:**  саяхат сабақ

**Сабақтың әдіс-тәсілі:** түсіндіру, сұрақ-жауап, жаттығу, талдау.

**Сабақтың көрнекілігі:** тақырыпқа байланысты үлестірмелі қағаздар, кесте.

**Пәнаралық байланыс:** әдебиет

**Сабақтың барысы:**

**І Ұйымдастыру кезеңі:** 1.Оқушылармен сәлемдесу.

2. Зейіндерін сабаққа аудару.

3.Оқушылардың сабаққа қатысын тексеру.

**ІІ Үй тапсырмасын сұрау**

**«Ата» ауылы**

**1.«Базарға бару» ойыны.** Ойын шарты бойынша сұрақтарға дұрыс жауап берген оқушыларға сыйлықтар беріледі. (Домбыра, қамшы, киіз үй ...)

1.Көнерген сөздер дегеніміз не?

2.Тарихи сөздер дегеніміз не?

3.Архаизмдер дегеніміз не?

**2.Жаттығу жұмысының орындалуын тексеру.**

**158-жаттығу**

* Суреттер топтамасындағы 25-суретте кімнің, қандай ұлттық киімдері бейнеленген деп ойлайсыңдар?
* Тағы қандай ұлттық киім атауларын білесіңдер? Осы атаулар сөздік құрамның қай тармағына жатады?
* Олардың әрқайсысын сипаттап жазыңдар.

**3.«Әке» ауылы**

**«Өз үйіме сал» ойыны**

Қима қағаздарға жазылған тарихи сөздер мен архаизмдерді ажыратып «өз үйіне» салу.

**Тарихи сөздер:** ханзада, күң, берен, кіреуке, шоқпар.

**Архаизмдер:** күләпара, торсық, саптыаяқ, шидем, абажа, биқасап, жарыс қазан, жарғақ.

**Берен** – болаттан жасалған батырлар киімі.

**Кіреуке** - жейде түрінде жасалған, дөңгелек металл шығыршықтардан өрілген торлы сауыт.

**Торсық** – түйенің, өгіздің мойын терісінен жасалатын сусын құюға арналған ыдыс.

**Саптыаяқ** – ағаштан жасалған ыдыс.

**Абажа** - ас,тағам салуға арналып жасалған сандықтың (кебеженің) үлкен түрі.



**«Бала» ауылы**

**«Кітап- досың, ақылшың**» Оқулықпен жұмыс

**157-жаттығу**

* Мәтіндегі қыздың ұлттық киімдерінің атауларын теріп жазу. Олардың ішіндегі көнерген атаулардың астын сызу.
* Ұлттық әшекей бұйымдары деген не? Олардың суреттерін салу.

Тақтамен жұмыс:

Ұлттық киімдер: ақ шәйі көйлек, қызыл масаты бешпет, әмірхан мәсі, құндыз бөрік.

Ұлттық әшекей бұйымдар: күміс шашбау, үкі, тана-түйме, алқа, сақина, білезік.

**«Немере» ауылы**

**«Білгенге маржан»**

**Жақұт** – көк, жасыл, қызғылт түсті қымбат бағалы асыл тас.

**Масаты** – жұмсақ түкті, жібек мата, барқыт.

**Бешпет** – кеудеге киетін астарлы жеңіл сырт киім.

**Әміркен** – жылтыр жұқа былғары.

**Мәсі** – жұқа былғарыдан тігілген, кебіспен киетін, өкшесіз, қонышты аяқ киім.

**Құндыз** – өзен-көлде тіршілік ететін терісі өте бағалы аң.

**Тана** – ақықтан, күмістен жасалған әйелдер киіміне тағатын түйме.

Слайдтан ұлттық киімдер мен әшекей бұйымдардың суреті көрсетіледі.

**«Шөбере» ауылы**

**2.159-жаттығу**

Аңыз-әңгімелерден, ертегілерден, батырлар жырынан оқыған қандай ел қорғаған батырлардың есімдерін білесіңдер? Санамалап айтыңдар.

**Шығармашылық тапсырма**

Суреттер топтамасындағы 28-суретке қарай отырып, өздерің қалаған батыр туралы әңгіме құрастырыңдар. Оған батырлар ұстаған қару-жарақтар мен сауыт-саймандарды атауларын кірістіруді ескеріңдер. Сол сөзді тарихи сөздерге жатқызуға бола ма? Болса, оның қай түріне қатысты деп ойлайсыңдар?

**«Шөпшек» ауылы**

**«Эстафета» ойыны**

Оқушылар берілген тақырып бойынша тізбектеп бір-екі сөйлемнен параққа жазып шығып, мәтін құрайды. Топ басшысы тақтаға шығып мәтінді оқиды.

**3.160-жаттығу**

**«Түртіп алу» стратегиясы**

Мәтінді оқып тұрамын оқушылар мәтін ішінен тарихи сөздерді теріп жазып отырады.

Тарихи сөз: хан.

Архаизмдер: хан көтеру, құрбандық, бозқасқа, ақсарбас.

**4.161-жаттығу**

Мәтінді тізбектеп оқу.

Мәтіндегі адам есімдері таныс па? Олар туралы не білесіңдер?

Мәтіннен көнерген сөздерді тауып жазып, олардың мағынасын сөздіктен қарап анықтау.

Хан, орда, тақсыр, естірту, қаһан, қылыш, балдақ.

Орда- үлкен, еңселі үй

Тақсыр – мәртебесі жоғары адамға айтылатын қаратпа сөз.

Естірту – қазаға ұшыраған адамның қайғылы хабарын оның жақын туыстарына хабарлау рәсімі.

Қылыш – болаттан істелген, өткір жүзді, тұтқалы имек қару.

Балдақ – қылыштың сағағын бекітіп тұратын сақина.

**VІІ Сабақты бекіту**

**«Немене» ауылы**

**«Венн диаграммасы»**

Тарихи сөздер Архаизмдер

**VІІІ Сабақты қорытындылау**

Не білдім? Неге үйрендім?

**1.Бағалау**

**2.Үй тапсырмасы:**162-163-жаттығулар.